
1.  §.  — Mindazok,  akik  a székesfőváros  könyvtáraiban  rendszeresített  állást 
óhajtanak  elnyerni,  avagy  a középfokú  tisztviselők  számára  előírt  minősítés 
nélkül  az  ideiglenes  könyvtári  hivatalnokok  státusában  a Vili.  fizetési  osztály- 
nál magasabbra  akarnak  jutni,  az  1871/1911.  sz.  kgy.  hat.  értelmében  ezen 
állásokra  meg  nem  választhatók,  illetve  elő  nem  léptethetők,  mielőtt  elméleti 
és  gyakorlati  rátermettségüket  nem  igazolták : ezen  célra  könyvtári  szakvizsgát 
kell  letenniük. 

i 

A vizsga  letételéből  senki  sem  támaszthat  jogigényt  tisztviselői  vagy 
hivatalnoki  állásra. 

A VIZSGÁLÓ  BIZOTTSÁG 

2.  §.  — A vizsgáló  bizottság  a könyvtári  bizottság  elnökének  vagy 
helyettesének  elnöklete  alatt  7 tagból  áll;  ezek: 

1.  az  illetékes  tanácsi  ügyosztály  vezetője;  2.  a könyvtári  bizottság 
három  tagja ; 3.  a Fővárosi  könyvtár  igazgatója ; 4.  a Fővárosi  könyvtár 
aligazgatója  vagy  főkönyvtárosa,  aki  egyúttal  a bizottság  jegyzője  és  5.  egy 
külső  tag. 

A vizsgáló  bizottság  tagjait  a könyvtári  igazgató  előterjesztésére  a tanács 
hívja  meg,  illetőleg  nevezi  ki.  Külső  tagul  a tanács  egyszerre  három  szak- 
embert vagy  egyetemi  tanárt  kér  föl,  akik  váltakozva  hivandók  be. 

Úgy  a könyvtári  bizottság  által  kiküldött,  mint  a tanács  által  meghívott 
tagok  megbízatása  egy  évre  szól. 

3.  §.  — Érvényes  határozat  hozatalához  az  alsó  fokú  vizsgán  az 
elnökön  kívül  a vizsgáló  bizottság  legalább  2,  a közép  és  felső  fokún 
legalább  4 tagjának  jelenléte  szükséges.  Az  elnök  csak  szavazategyenlőség 
esetén  szavaz. 

A VIZSGA  FOKOZATAI 

4.  §.  — A könyvtári  szakvizsga  3 fokozatú  és  pedig : 

a)  alsó  fokú,  amely  a Vili.  fiz.  osztálynál  magasabb  id.  hivatalnoki, 

b)  közép  fokú,  amely  a középfokú,  és 

c)  felső  fokú,  amely  a tudományos  állásokra  képesít. 


A VIZSGÁRA  BOCSÁTÁS  FÖLTÉTELEI 

5.  §.  — 1.  Az  alsó  fokú  könyvtári  vizsgára  bocsáthatók  iskolai  képesítésükre 
való  tekintet  nélkül  azok,  akik  3 évi  könyvtári  gyakorlatot  tudnak  felmutatni 
a Fővárosi  könyvtárban  vagy  más,  szakszerű  vezetés  alatt  álló  nagyobb 
nyilvános  könyvtárban. 

2.  A középfokú  vizsgára  jelentkezők  a következő  előfeltételeket  tar- 
toznak igazolni : 

a)  a középiskola,  vagy  azzal  egyenrangú  szakiskola  elvégzését; 

b ) 2 évi  rendszeres  könyvtári  működést  szakszerű  vezetés  alatt  álló 
nyilvános  könyvtárban; 

c)  a könyvtári  vizsga  tárgyaival  való  rendszeres  foglalkozást  legalább 
egy  éven  át  könyvtáros  iskolában,  illetve  ennek  híján  egyetemi  vagy 
szabadiskolai  tanfolyamokon ; 

d)  a vizsgálati  kérvénnyel  együtt  tartozik  a jelölt  a könyvtári  vizsga 
tárgyai  köréből  választott  kérdésről  maga  készítette  és  egy  fél  nyomtatott  íven 
túl  nem  terjedő  értekezést  benyújtani.  Az  értekezést  egész  íven,  de  annak 
csak  féloldalán  és  gépen  kell  leírni.  A jelölt  mellékelni  tartozik  a következő, 
sajátkezűleg  aláírt  nyilatkozatot:  „Kijelentem,  hogy  a beterjesztett  értekezést 
segítség  nélkül  magam  dolgoztam  ki.“ 

Ha  a jelölt  a d)  pont  alatti  eiőföltételnek  kitünően  megfelel,  valamint 
nyelvismereteit  és  a könyvtári  vizsga  tárgyaival  való  rendszeres  foglalkozást 
elfogadható  bizonyítványokkal  igazolni  tudja,  vagy  végül  a felső  fokú  vizsgára 
előírt  teljes  képesítése  van : a tanács  az  igazgató  előterjesztésére  a b ) alatti 
föltételtől  eltekinthet. 

3.  A felső  fokú  vizsgára  jelentkezők  a következő  előfeltételeket  tartoznak 
igazolni : 

a)  az  egyetemi  vagy  az  egyetemmel  egyrangú  főiskola  oklevelét; 

b)  egy  évi  rendszeres  könyvtári  gyakorlatot  szakszerű  vezetés  alatt  álló 
tudományos  vagy  nyilvános  könytárban. 

Különleges  nagy  tudományos  érdemek  esetén  a tanács  az  igazgató  javas- 
latára ezen  követelménytől  eltekinthet. 

c ) Tudományos,  kivált  könyvtártani  és  társadalomtudományi  irodalmi 
működést. 

6.  §.  — A könyvtári  igazgató  határoz  elsőfokon  afölött,  hogy  a jelentkező 
az  előírt  föltételek  alapján  vizsgára  bocsátható-e.  Határozata  ellen  a tanácshoz 
lehet  felebbezni. 


BEADVÁNYOK 

7.  §.  — A vizsgálatra  bocsátás  iránti  kérvényeket  a könyvtári  igazgatóhoz 
kell  benyújtani. 

A főváros  könyvtáraiban  alkalmazott  jelölteknek  a kérvényhez  mellék- 
leteket csatolniok  nem  kell,  kivévén  az  5.  § 2.  d)  pontjában  megkívánt 
értekezést. 

Nem  kebelbeli  jelentkezők  a kérvényhez  az  5.  §-ban  előirt  előfeltéte- 
leket igazoló  okmányokon  kívül  a következőket  kell  hogy  csatolják,  illetve 
csatolhatják : 

o)  életrajz, 

b)  működési  bizonyítványok, 

c)  iskolai  bizonyítványok, 

</)  szakirodalmi  munkásság. 

A Vizsga  lefolyAsA 

8.  §.  — Minden  fokozató  vizsgát  mindenkor  külön-küíön  kell  lefolytatni, 
de  a fokozaton  belül  a bizottság  egyszerre  több  — de  háromnál  nem  több  — 
jelöltet  vizsgáztathat. 

9.  §.  — Olyan  jelöltek,  akik  a megkövetelt  könyvtári  gyakorlatot  a Fővá- 
rosi könyvtárban  szerezték  meg,  a vizsga  egyes  tárgyai  alól  fölmenthetők. 
Ugyanilyen  kedvezményben  részesülhetnek  azok  is,  akik  a könyvtári 
vizsga  egyes  tárgyainak  körében  eredményes  irodalmi  működést  fejtettek  ki. 

Az  erre  irányuló  javaslatot  a vizsgáló  bizottságnak  a könyvtári  igazgató 
teszi  meg  s a bizottság  a jelöltet  a kitűzött  határidő  előtt  legalább  14  nappal 
tartozik  határozatáról  értesíteni. 

A VIZSGA  TÁRGYAI 

10.  §.  — Az  összes  fokozatokon  a következő  ismeretkörökben  való  jár- 
tasságukat tartoznak  a jelöltek  írásban  és  szóban  igazolni : 

1.  Könyvtártan. 

2.  Könyvtári  gyakorlat,  katalogizálás  és  osztályozás. 

3.  Könyvészet. 

4.  Irodalom-  és  tudománytörténet. 

5.  Társadalomtudományi,  politikai  és  bölcsészeti  alapismeretek. 

6.  Nyelvismeretek. 


ALSÓ  FOKÚ  VIZSGA 

11.  §.  — Az  alsó  fokú  vizsga  célja  nem  annyira  a jelölt  rendszeres  művelt- 
ségének megállapítása,  mint  inkább  oly  egyes  tények  ismeretéé,  amelyek  a 
könyvtári  gyakorlatban  múlhatatlanul  szükségesek.  Ezért  a jelölttől  összefüggő 
előadást,  pontos  meghatározásokat,  megállapodott  ítéletet  megkívánni  nem  lehet. 

12.  §.  — Az  alsó  fokú  vizsga  tárgyai: 

A)  ÍRÁSBELI  RÉSZ 

1.  Tíz  egyszerűbb  magyar  és  német  munka  katalogizálása  a betűrendes 
katalógus  számára. 

2.  Fordítás  egy,  a jelölt  által  választott  idegen  nyelvből  magyarra,  szótár 
segítségével. 

A jelölt,  kívánságára,  magyarból  idegen  nyelvre,  vagy  több  nyelvből 
magyarra,  vagy  szótár  nélkül  fordíthat  s ez  előnyére  számít. 

3.  Helyesírás,  gépírás  gépbemondás  után,  levelező  gyorsírás  és  könyvtárírás. 

B)  SZÓBELI  RÉSZ 

1.  KÖNYVTÁRTAN 

a)  Könyvtártörténet  és  szervezet.  Könyvtárak  fajai.  Könyvtárak  együtt- 
működése egymással,  iskolákkal,  nyilvános  gyűjteményekkel,  szabadoktató 
intézményekkel. 

Példák.  — Milyen  hatással  volt  a könyvnyomtatás  a könyvtárak  fejlő- 
désére ? — Mit  tud  Mátyás  király  könyvtáráról  ? — Nevezze  mega  legnagyobb 
magyar  könyvtárakat.  — Milyen  változásokon  ment  át  a Fővárosi  könyvtár 
szervezete  ? — Mondjon  a könyvtárak  együttműködésére  példát  Budapesten. 

— stb.,  stb. 

b)  Könyvtárak  alapítása,  fejlesztése  és  jövedelmi  forrásai.  Felügyelő 
szervek.  A könyvtári  személyzet : tagozás,  képesítés,  jogok  és  kötelességek. 

Példák.  — Mik  a Fővárosi  könyvtár  jövedelmi  forrásai  ? Az  Egyetemi 
könyvtáréi  ? — Mire  fordítjuk  a bevételt  ? — Mi  a könyvtári  adó  ? — Milyen 
módon  jutnak  a könyvtárak  könyvekhez  ? — Milyen  jogokat  gyakorol  a 
főváros  tanácsa  a könyvtár  fölött  ? — Milyen  kategóriákra  oszlik  a személyzet 
a tudományos  könyvtárakban?  — Kik  szoktak  mellékhivatalban  könyvtáros- 
kodni  és  miért?  — stb.,  stb. 

c)  Könyvtárépület.  Berendezés.  Könyvtári  egészségügy. 

Példák.  — Milyen  helyiségekből  áll  egy  könyvtár  ? — Miből  áll  egy 
gyermekkönyvtár  berendezése  ? — Mivel  lehet  az  olvasóteremben  a csön- 
det biztosítani  ? — Mennyi  helyet  kell  szánni  egy  felnőtt  olvasónak  ? Gyer- 
meknek ? — Hány  fok  a megengedhető  hőmérséklet  fűtés  idején  ? — Mi  az 
olvasóterem  legjobb  elhelyezése  ? — Miből  áll  az  olvasóterem  fölszerelése  ? 

— stb.  stb. 


2.  KÖNYVTÁRI  GYAKORLAT 

a)  Az  egyes  könyvtári  osztályok  szervezete  és  munkaköre.  Ügyrend, 
munkarend.  Könyvtári  statisztikák  vezetése.  Fiók,  ifjúsági,  letéti  könyvtárak 
kezelése.  Iskolai  kezelésben  álló  könyvtárak. 

Példák.  — Mi  történik  a katalogizáló  osztályban  ? — Milyen  műveleteken 
megy  egy  könyv  keresztül,  amíg  a kölcsönzőhöz  jut  ? — Miféle  módjai  vannak 
a könyvek  lebélyegzésének  ? — Milyen  adatokra  terjeszkedik  ki  a forgalmi 
statisztika  ? — Miről  intézkedik  a munkarend  ? — Milyen  viszonyban  vannak 
a fiókkönyvtárak  a központhoz  ? — Hogyan  működik  együtt  az  ifjúsági 
könyvtár  az  iskolával  ? — Miben  különbözik  a fiókkönyvtár  anyaga  a 
központétól  ? — stb.,  stb. 

b)  Az  olvasók  támogatása.  A könyvtári  személyzet  és  a közönség  viszonya. 
Könyvtári  propaganda  és  a közönség  felvilágosítása  a könyvtár  használata 
felől.  Olvasó  klubok,  előadások,  könyvkiállítások. 

Példák.  — Mit  tenne,  hogy  a VI.  kerületi  könyvtár  forgalmát  fokozza?  — 
Megeshetik-e,  hogy  kívánatos  a könyvtár  forgalmát  csökkenteni  ? — Mi  szol- 
gáltathat okot  erre  ? — Mire  kell  különösen  ügyelni  új  látogatóknál  ? — 
Mit  tenne,  ha  gyanúja  volna,  hogy  a jótálló  aláírása  hamis  ? — Milyen  eljárást 
tanúsít  olyannal  szemben,  aki  nem  rosszakaratból  rongálta  meg  a könyvet  ? — 
Mennyiben  lehet  az  olvasókat  irányítani?  — Meddig  terjedhet  ez? — stb.,  stb. 

c)  A budapesti  könyvtárak  anyaga  és  használatuk  föltételei. 

Példák.  — Hova  küldene  olvasót,  aki  a finn  népköltészet  irodalmát 
keresi  ? — Kik  látogathatják  a Képviselőház  könyvtárát  ? — Hol  van  a Keres- 
kedelmi kamara  könyvtára  és  mikor  van  nyitva  ? — Ki  a Múzeumi  könyvtár 
igazgatója  ? — stb.,  stb. 

d)  A kölcsönzés  módjai  és  rendszerei.  A kölcsönzés  technikája.  Díjak. 

Példák.  — Milyen  idősnek  kell  lennie,  aki  kölcsönzésre  jogot  formálhat?  — 
Kit  lehet  a kölcsönzésből  kizárni  ? — Kinek  a dolga  ez?  — Mi  az  indikátor?  — 
Mennyi  időre  helyes  egy  könyvet  kikölcsönözni  ? — Milyen  módjai  vannak  a 
késedelmes  kölcsönzők  rendreszoktatásának  ? A könyvek  behajtásának  ? — 
Milyen  díjakat  szed  a könyvtár?  — stb.,  stb. 

e)  Könyvkötés.  Anyag,  minőség,  szín,  árak.  Minták.  Nyilvántartás.  Jelzések. 

Példák.  — Milyen  anyagba  kötne  kézikönyvtári  könyvet  ? Regényt  ? — 
Milyen  könyvet  kötne  mosható  anyagba  ? — Mit  jelentenek  a színek  ? — 
Hogyan  alkalmazzuk  a szignaturákat ? — Hogyan  rövidítjük  a könyv  címét? 
— Hogyan  kötünk  több  kötetes  munkát?  Folyóiralot?  — Mikor  és  miért 
kötjük  be  a borítékokat  ? — Hogyan  bánunk  a mellékletekkel  ? — A nyilván- 
tartásnak mire  kell  kiterjednie?  — stb.,  stb. 

f)  Folyóiratok  és  újságok  kezelése. 

Példák.  — Mi  történik  egy  folyóirattal  beérkezésétől  addig,  amíg 
a polcra  jut?  — Mikor  és  hogyan  reklamálunk  egy  folyóiratszámot?  — Kik 
szállítják  a folyóiratokat  ? — Hogyan  ellenőrizzük  a folyóirat  előfizetését  ? — 
Mely  folyóiratokat  helyezünk  el  az  olvasóteremben  ? — Mi  a különbség 
folyóiratok  és  újságok  kezelése  közt  ? — Miképen  kezelünk  olyan  folyóirato- 
kat, amelyeket  nem  szándékunk  megőrizni  ? — Hogyan  rendezhetjük  a folyó- 
iratokat az  olvasóteremben?  — stb.,  stb. 

g)  Katalogizálás.  A katalógus  célja  és  fajai.  A rendszó  fogalma  és  meg- 
állapítása. Főcím,  utalócím.  A katalógus  formái : cédula,  könyv  stb.  Nyom- 
tatott katalógusok:  értesítők,  alkalmi  könyvjegyzékek  stb.  A leggyakoribb 
rövidítések. 

Példák.  — Hányféle  katalógus  van  ? — Mire  való  a katalógus  ? — Miben 
különbözik  a főcédula  az  utalótól  ? — Milyen  rendszó  alatt  keresné  a Heinrich- 
féle  Egyetemes  irodalomtörténetet  ? — Mit  tartalmaz  az  Értesítő  ? — stb.,  stb 

h)  Osztályozás.  Az  osztályozás  célja.  Nevezetesebb  rendszerek,  jelzések. 
Az  osztályozás  alkalmazása  az  elhelyezésnél.  Speciális  gyűjtemények. 

Példák.  Mi  a tizedes  rendszer  ? — Milyen  rendszert  követ  az  Egyetemi 
könyvtár  ? — Hogyan  vannak  fölállítva  a Fővárosi  könyvtár  könyvei  ? — stb.,  stb. 

Tan-  és  segédkönyvek 

Ferenczi  Zoltán.  A könyvtártan  alapvonalai.  Bp. : Athenaeum  1903. 

Gulyás  Pál.  A népkönyvtárak  szervezése,  fenntartása  és  kezelése.  Bp. : Athenaeum  1909. 

Népművelés.  6.  1911.  2.  (könyvtári)  szám. 

Szabó  Ervin:  A modern  könytárépítés  némely  elvéről.  Bp. : Benkö  1911. 

Fritz,  Gottl.  Das  moderné  Volksbildungswesen.  (Aus  Natúr-  und  Geistesw.  266.) 

Greve,  H.  E.  Das  Problem  dér  Bücher-  und  Lesehallen.  Leipzig : Mass  & Van 
Suchtelen  1908. 

Jaeschke,  Em.  Volksbibliotheken  (Bücher-  und  Lesehallen),  ihre  Einrichtung  und 
Verwaltung.  Samml.  (Göschen  332.) 

Magyar  Minerva.  A magyarországi  múzeumok  és  könyvtárak  címkönyve.  Bp. : 
Athenaeum  1904. 


3.  KÖNYVÉSZET 

a)  Bibliográfiák.  — A magyar  és  a legfontosabb  külföldi  egyetemes  és 
nemzeti  bibliográfiák  és  bio-bibliográfiák.  A nevezetesebb  magyar  speciális 
bibliográfiák,  könyvkereskedői  jegyzékek  és  könyvtárkatalógusok.  Bibliográfiai 
folyóiratok  és  értesítők. 

Példák.  — Hogyan  értesülünk  az  újonnan  megjelent  német  könyvekről? 
— Hogyan  állapítja  meg  egy  1859-ben  megjelent  magyar  könyv  pontos  címét? 
— Van-e  a Petőknek  tárgymutatója?  Mi  helyettesíti  azt  némileg?  — Mit 
tartalmaz  a Magyar  Könyvkereskedők  Évkönyve  ? — Mely  magyar  szakfolyó- 
iratoknak van  rendszeres  bibliográfiai  rovatuk?  — Mely  napilapok  kritikai 
rovata  méltó  figyelemre  ? — Hogyan  keresné  meg  ezeket : Grünwald  Béla 
munkáit  a magyar  közigazgatásról?  Kossuth  Lajos  beszédeit?  Arany  Toldijá- 
nak jegyzetes  kiadását  ? — Hogyan  állapítaná  meg,  hogy  Deák  Ferenc  beszé- 
deinek megjelent-e  valamilyen  gyűjteménye  ? — Mit  tenne,  ha  egy  olvasó  az 
Osztrák-magyar  bankról  kérne  munkákat?  Vagy  a nemzetiségi  kérdésről?  — 
Hogyan  állapítja  meg,  hogy  Földes  Társadalmi  gazdaságtanának  melyik  az 
utolsó  kiadása?  — Hol  keresné  Metternich  életrajzát?  Carnegie  mun- 
káit ? — stb.,  stb. 

Segédkönyvek 

Főállás  nagy  lexikona.  10.  kötet:  Könyvészet. 

Meyers  Grosses  Konversations-Lexikon.  Bd.  2.:  Bibliographie. 

Graesel.  Handbuch  dér  Bibliothekslehre.  Leipzig  1902.  (2.  Anhang  : Bibliographisclie 
Literatur,  493-507.  1.) 

Magyar  Könyvkereskedők  általános  könyvjegyzéke. 

b)  Kézikönyvek  és  segédkönyvek.  (Reference  books.)  — A fontosabb  magyar 
és  külföldi  általános  enciklopédiák.  A magyar  szaklexikonok.  A külföldi 
társadalomtudományi  lexikonok.  Általános  statisztikai  évkönyvek,  pénzügyi 
kompaszok,  címtárak,  helységnévtárak.  A nagyobb  államok  statisztikai  évkönyvei. 
A magyar  törvény-,  rendelet-  és  döntvénygyüjtemények.  A fontosabb  magyar 
társadalomtudományi  kézikönyvek. 

Példák.  — Mi  a különbség  a német  Konversations-Lexikonok  és  az 
Encyclopaedia  Britannica  szerkezete  közt?  Nevezze  meg  a még  forgalomban 
lévő  magyar  lexikonokat  ? — Mikor  jelent  meg  a Közgazdasági  lexikon  ? — 
Milyen  adatokat  tartalmaz  a góthai  almanach  ? — Hol  keresné  meg  a magyar 
munkásbiztosításra  vonatkozó  törvényeket  és  rendeleieket  ? A véderőjavaslat 
indokolását?  — Hogyan  állapítja  meg,  hogy  Sajószentpéteren  van-e  távíró- 
hivatal? — Hol  keresné  egy  külföldi  tudományos  intézeteimét?  Magyar 
hatóságét?  Szolnok-Dobokaniegye  főispánjának  nevét?  — Melyek  a budapesti 
egyetemen  használt  közjogi  kézikönyvek?  — stb..  stb. 

Segédeszközök 

Addig  is  amíg  a Fővárosi  könyvtár  előkészületben  levő  munkálata : Társadalom- 
tudományi  munkák  kézikönyve,  megjelenik,  igen  ajánlatos  valamely  tudományos  könyvtár, 
például  a Fővárosi  könyvtár  kézikönyvtárát  megismerni.  Ajánlható  továbbá  a Pallas  és  a 
Meyer  lexikon  Enciklopédia  cikke. 

Katalog  dér  Handbibliotheken  dér  k.  k.  Universitats-Bibliothek  in  Wien.  Wien : 
Gerold  1908. 

Kroeger.  Guide  to  the  study  and  use  of  reference  books.  2.  ed.  With  suppl.  Boston : 
Amer.  Libr.  Asso.  1908—11. 


c)  Könyvek  megválogatúsa.  — Általános  irányelvek.  A könyvek  technikai 
kiállításának  követelményei:  papír,  betűk,  nyomás,  illusztráció,  kötés  stb. 

Példák.  — Mit  venne  meg  inkább  : Petőfi  János  Vitézének  első  kiadását 
vagy  az  utolsót?  Miért?  — Szabad-e  megvenni  Spencert  olaszul?  — Milyen 
nyelvű  könyveket  szerzünk  be?  — Mi  az  előnye  és  mi  a hátránya,  ha  könyvet 
eredeti  kötésben  kell  megvenni  ? — stb.,  stb. 


Segédkönyvek 

Szabó  Ervin.  Általános  irányelvek  népkönyvtárak  könyveinek  megválogatására.  Nép- 
művelés 2.  1907.  (270—78) 

Gulyás  Pál.  Népkönyvtári  címjegyzék.  Bpest : Muz.  és  könyvi,  orsz.  tanácsa  1911. 


4.  MAO  VAR  IRODALOM-  KS  Tl'DOMÁXY  TÖRTÉN  KT 

A jelölttől  nem  kívánható  meg,  hogy  az  egyes  írókat  vagy  irányokat 
jellemezni  vagy  megítélni  tudja,  hanem  elég,  ha  nevüket,  fontosabb  müveiket 
és  szereplésük  idejét  s néhány,  irodalomtörténeti  szempontból  jelentősebb 
adatát  ismeri. 

Fontosabb,  hogy  a jelölt  a ma  legolvasottabb,  habár  az  irodalom  és 
tudomány  történetébe  még  föl  nem  vett  szerzőkről  tudjon,  semmint  hogy  a 
régi  írókat  jól  ismerje. 

a)  Magyar  írók  és  irodalmi  mozgalmak  az  irodalmi  megújhodás  óta. 
Az  irodalom  összefüggése  a politikával. 

Bessenyei,  Kármán,  Kazinczy,  Csokonai,  Kölcsey,  a Kisfaludyak,  Berzsenyi,  Katona, 
Vörösmarty,  Bajza,  Jósika,  Eötvös,  Kemény,  Petőfi,  Arany,  Szigligeti,  Jókai,  Madách,  Gyulai, 
Csiky,  Mikszáth,  Eötvös  Károly,  stb. 

b)  A mai  szépirodalom. 

Vajda,  Reviczky,  Kiss,  Endrődi,  Szabolcska,  Herczeg,  Gárdonyi,  Ambrus,  Ignotus, 
Ady,  Bródy,  Molnár,  Lengyel,  Móricz,  stb.  stb. 

Példák.  — Kik  a legolvasottabb  fiatal  magyar  költők  ? Novellisták, 
regényírók  ? — Soroljon  fel  néhány  népszerű  tárcaírót.  — Mely  magyar 
szerzők  arattak  újabbban  nagyobb  színpadi  sikert?  — stb.,  stb. 

c)  A magyar  tudományos  irodalom  története. 

1.  Bölcsészeti  írók.  — Erdélyi,  Medveczky,  Böhm,  Bodnár,  Alexander,  stb.,  stb. 

2.  Történetírók.  — A krónikások.  A XVII.  és  XVI II.  század  történetírói.  Bethlen, 
Kemény  János,  Cserey,  Apor,  Rákóczi  Ferenc,  Bél,  Pray,  Katona,  Engel,  Fessler,  Fejér, 
Horváth,  Szalay,  Salamon,  Teleki,  Szilágyi,  Pauler,  Thaly,  Ballagi,  Marczali,  Márki, 
Acsádi,  stb.,  stb. 

3.  Irodalomtörténészek  és  kritikusok.  — Bajza,  Toldy,  Gyulai,  Greguss,  Erdélyi, 
Beöthy,  Rákosi,  Péterfi,  Heinrich,  stb.,  stb. 

4.  Politikai  írók.  — Széchenyi,  Kossuth,  Eötvös,  Deák,  Kemény,  Grünwald,  Szilágyi, 
Beöthy  Ákos,  ifj.  Andrássy  Gyula,  Apponyi  és  a többi,  a közelmúltban  vagy  ma  szereplő 
publicista. 

5.  Társadalomtudományi  írók.  — Berzeviczy  Gergely,  Széchenyi,  Eötvös,  Szalay, 
Beöthy  Leó,  Pulszky  Ákos,  Concha,  Pikler,  Kautz,  Fényes,  Keleti,  Kőrösy,  Földes,  Láng 
és  a többi  ma  legolvasottabb  szociológus  és  közgazdász. 

6.  Természetludomáuyi  írók.  --  Fizikusok,  mathematikusok,  csillagá- 
szok: Bolyai,  Eötvös  Lóránt,  König,  Konkoly-Thege,  Heller  stb.  — Kémikusok: 
Than,  Wartha,  Ilosvay,  Liebermann,  stb.  — Fiziológusok:  Klug,  Apáthy,  Tangl,  stb.  — 
Etnográfusok:  Körösi-Csoma,  Vámbéry,  Hunfalvy,  Hermán  Antal,  Kuun  Géza,  Vikár, 
stb.  — Geográfusok,  meteorológusok:  Czirbusz,  Cholnoky,  Kövesligethy, 
Konkoly-Thege,  Lóczy,  Havass,  Róna,  stb.  — Leíró  természettudományi  írók: 
Hermán  Ottó,  Szabó  József,  Méhely,  Vangel,  Ént/,  Krenner,  Mágócsy,  Chernél,  Daday, 
Török  Aurél,  stb. 

7.  Orvostudományi  írók.  — Semmelweiss,  Mihálkovits,  Tanhoffer,  Lenhossék,  Preisz, 
Pertik,  Korányi,  Laufenauer,  Fodor,  Chyzer,  Farkas  stb.,  stb. 

8.  Művészeti  írók.  — Szana,  Pasteiner,  Térey,  Lyka,  Lázár,  Radisich,  Györgyi,  stb.,  stb. 

Példák.  — Ki  adja  elő  a budapesti  egyetemen  a világtörténelmet,  a magyar 
történelmet,  a német  irodalomtörténetet?  stb. — Ki  a magyar  közjog  tanára?  — 
Ki  irt  magyar  nyelven  olasz  irodalomtörténetet?  — Milyen  magyar  irodalom- 
történet  a legelterjedtebb?  — Ki  szerkesztett  nagy  magyar  világtörténelmet? 
— stb.,  stb. 

Tan-  és  segédkönyvek 

Beöthy  Zsolt.  A magyar  nemzeti  irodalom  történeti  ismertetése.  1 2.  k.  10.  kiad. 

Bpest:  Athenaeum  1910. 

Gaal  Mózes.  A magyar  irodalom  története.  (Tudományos  zsebkönyvtár.  4.) 

Bartha  József.  A magyar  művelődés.  (Tud.  zsebk.  100.) 

Szinnyei  J.  Magyar  írók  élete  és  munkái.  Bpest:  Hornyánszky  1891 

5.  tájékozottság;  a közélet  ügyéiben 

Az  átlagos  magyar  újságolvasó  színvonalát  megütő  politikai,  közgazda- 
sági,  földrajzi,  kulturális  stb.  ismeretek. 

Példák.  — Sorolja  fel  a magyar  politikai  pártokat  és  mondja  meg, 
miben  különböznek  egymástól.  — Kik  a függetlenségi  párt,  a szociáldemokrata 
párt  stb.  vezető  emberei  ? — Mi  a kiegyezés  ? — Kik  az  agráriusok  ? 
— Mire  szolgál  a tőzsde?  — Ki  tartja  fenn  az  operát?  — Miféle  művészeti 
irányok  vannak  Magyarországon?  — Miért  kívánják  az  iskolák  államosítását? 
— stb.  stb. 

Mi  a Balkán-kérdés  ? — Kik  foglalkoznak  minálunk  a Balkánnal  ? — 
Kik  agitálnak  Amerikában  a trösztök  ellen  ? — Vannak-e  Európában  nem 
alkotmányos  államok?  — Melyek  az  európai  köztársaságok?  — Melyek  a 
legfontosabb  angol  gyarmatok?  — Vannak-e  az  Osztrák-magyar  monarchiának 
gyarmatai?  — stb.,  stb. 

Segédeszközök 

Cseh  Lajos.  Világtörténelem.  3.  rész.  (Tud.  zsebk.  94.) 

Csiky  Kálmán.  Magyar  alkotmánytan  és  jogi  ismeretek  kézikönyve  tanítóképezdék 
számára.  10.  kiad.  Bp.:  Athenaeum  1911. 

Groth  & Bayer.  Politisch-wirtschaftliches  Konversations-Lexikon.  Stuttgart:  Levy  & 
Müller  1911. 

Különböző  pártállású  napilapok  rendszeres  olvasása  és  kétség  esetén  valamely 
lexikon  lapozása. 

6.  NYELVISMERETEK 

Egy  idegen  nyelvből  könnyű  szöveg  fordítása  magyarra,  szótár  nélkül. 
A jelöltet  kívánságára  több  nyelvből  is  meg  kell  vizsgálni,  s az  ered- 
ményt, ha  kedvező,  a bizonyítványban  föl  kell  tüntetni. 


KÖZÉPFOKÚ  VIZSGA 

13.  §.  — A középfokú  vizsga  célja,  hogy  a jelölt  műveltségéről,  elméleti 
és  gyakorlati  iskolázottságáról  és  ítélőképességéről  nyújtson  képet.  A vizsgát 
ezért  nem  kérdés  és  felelet,  hanem  inkább  beszélgetés  (kollokvium)  formájá- 
ban kell  lefolytatni. 

14.  §.  — A középfokú  vizsga  felöleli  az  alsó  fokúnak  egész  anyagát,  de 
azon  túlmegy  és  bővebb  és  rendszeresebb  ismereteket  tételez  föl. 


A)  ÍRÁSBELI  RÉSZ 

1.  DOLGOZAT 

Az  5.  §.  2.  d)  pontjában  követelt  értekezésen  kívül,  annak  meg- 
állapítására, hogy  a jelölt  a tudományos  munka  technikájában  jártas-e,  a 
vizsgáló  bizottság  a 10.  §-ban  felsorolt  minden  egyes  vizsgatárgyból  két-két 
kérdést  tűz  ki,  amelyekből  összesen  kettőt,  de  nem  egy  vizsgatárgyból  való- 
kat, a Fővárosi  könyvtár  helyiségében,  felügyelet  alatt,  de  segédkönyvek 
igénybevételének  jogával,  3 — 3 óra  alatt  ki  kell  dolgozni. 

Ha  a jelölt  a könyvtári  vizsga  anyagának  körében  irodalmi  működésre 
hivatkozhat,  csak  egy  dolgozatra  kötelezhető. 

Példák.  — 1.  — A könyvtár  ügyeiben  a közgyűlés  és  a tanács  funkcióit  a 
törvényhozóéhoz,  a könyvtári  bizottságéit  az  országos  tanácsokéhoz,  a könyv- 
tároséit a végrehajtó  hataloméhoz  lehet  hasonlítani : illusztrálja  ezt  mindenik 
működésének  jellemzésével. 

Fiókkönyvtár  alapítása,  építése,  berendezése  és  fölszerelése. 

2.  — Budapest  szabadoktató  intézményei  a könyvtárral  való  együttmű- 
ködés lehetőségei  szempontjából. 

Hogyan  módosulna  a könyvek  válogatásának  kérdése,  ha  a Fővárosi 
könyvtár  dotációját  a felére  szállítanák  le? 

Lényeges  különbségek  a porosz  és  az  amerikai-angol  katalogizáló 
szabályzat  közt. 

Rendezze  el  báró  Eötvös  József  munkáit  a betűrendes  és  a szak- 
katalógus  számára. 

Határozza  meg  a következő  kérdések  helyét  és  vonatkozásait  a Tizedes 
rendszerben  Román  kérdés,  Eugénika,  Magyar  gyermekmenhelyek,  Szociális 
mozgalmak  a régi  Görögországban.  Házközösség,  Forgalmi  illetékek  Francia- 
országban  és  Olaszországban,  Tandíjmentesség,  Perzsia  politikai  földrajza, 
Metternich  és  a magyar  nyelv  jogai,  Természetes  kiválasztás  a társadalomban, 
A középkori  franciaság. 

3.  — Nevezzen  meg  bibliográfiákat  a fent  felsorolt  kérdésekhez  és 
jellemezze  azokat. 

A bibliográfiák  gyakorlati  értéke  a könyvek  megválogatásában. 

• A magyar  szaklexikonok  története  és  jellemzése. 

4.  — Újabb  magyar  irodalmi  irányok. 

Irányok  és  iskolák  a magyar  társadalomtudományban. 

A természettudományok  története  Magyarországon. 


2.  KATALOGIZÁLÁS 

Tíz,  különböző  nyelvű  munka  közül  nyolcnak  katalogizálása  és  osztá- 
lyozása a Fővárosi  vagy  más  tudományos  könyvtár  szabályai  szerint. 


3.  FORDÍTÁS 

I 

Közepes  nehézségű  szöveg  fordítása  magyarra  két  modern  nyelvből, 
melyek  közül  egynek  a németnek,  franciának  vagy  angolnak  kell  lennie, 
szótár  segítségével. 

Fordítás  magyarból  idegen  nyelvre,  vagy  kettőnél  több  nyelvből  magyarra, 
vagy  egészben  vagy  részben  szótár  nélkül  a jelölt  előnyére  számít. 


4.  KÖNYVTÁRÍRÁS,  GÉPÍRÁS 

Gyorsírás  a jelölt  javára  tudandó  be. 


B)  SZÓBELI  RÉSZ 


1.  KÖNYVTÁRTAN 

Az  alsó  fokú  vizsga  anyagán  kívül  különösen  a legnagyobb  külföldi 
könyvtárak  története  és  szervezete.  A német  és  az  angol  népművelő  intéz- 
mények ismerete.  Könyvtári  mozgalmak  okai  és  tendenciái  Magyarországon 
és  a külföldön.  A könyvtártan  irodalma. 

* Segédkönyvek 

Bostwick,  A.  E.  The  American  public  library.  New  York:  Appleton  1910. 

Brown,  J.  D.  Manual  of  library  economy.  2.  ed.  London  : Libraco  1907. 

Brown  J.  D.  Guide  to  librarianship.  London:  Libraco  1909. 

Meyer,  A.  B.  Amerikanische  Bibliotheken  und  ihre  Bestrebungeii.  Berlin  : Fried- 
lánder  1906. 

Morei,  Eug.  La  librairie  publique.  Paris : Colin  1910. 

Szabó  Ervin.  Emlékirat  községi  nyilvános  könyvtár  létesítéséről  Budapesten. 
Bpest  1910. 

Stern,  Jós.  Wiener  Volksbildungswesen.  Leipzig : Diederichs  1910. 

A szabad  tanítás  Pécsett  1907-ben  tartott  magyar  országos  kongresszusának  naplója. 
Bpest:  Franklin  1908, 


2.  KÖNYVTÁRI  GYAKORLAT 

Az  alsó  fokú  vizsga  anyagán  kívül  a vizsgálat  főként  az  a),  b),  c),  g)  és 
h)  pontok  tekintetében  lép  föl  magasabb  követelményekkel. 

Ad  a)  A kézikönyvtár,  kölcsönkönyvtár,  olvasóterem,  stb.  szervezete, 
berendezése,  kellékei.  Nyomtatványok,  statisztikák,  jelentések,  olvasók  és 
kölcsönzők  nyilvántartása.  Mindennapi  munkarend.  Fiók-  és  gyermekkönyv- 
tárak speciális  szervezeti  és  igazgatási  elvei.  Speciális  gyűjtemények  kezelése. 

Ad  b)  Az  olvasók  támogatásának  összes  ismert  módszerei.  Fölvilágosító 
iroda.  Kézikönyvtár  anyaga.  Szabadiskolai  és  egyetemi  előadások.  Előadások  a 
könyvtár  anyagáról.  Előadások  egyes  könyvekről,  írókról.  A könyvtárkata- 
lógusok, bibliográfiák  és  tárgymutatók  használatának  tanítása  az  iskolában. 
Könyvkiállítások,  múzeumok.  Nem  nyilvános,  de  külön  engedéllyel  hozzáfér- 
hető könyvtárak. 

Ad  c ) A budapestieken  kívül  a nagyobb  vidéki  könyvtárak. 

Ad  g)  A katalógus  célja.  Összes  formái : szerző,  tárgy,  cím,  szótár,  rend- 
szeres stb.  katalógus. 

Nemzeti  és  nemzetközi  katalogizáló  szabályzatok. 

Szerzős  címek:  Egyéni,  társ,  névtelen,  álnevű,  testületi  stb.  Tárgyi 
címek:  Gyűjtemények,  évkönyvek,  sorozatok  stb.  Indexek. 

A címmásolatok  fogalmazása,  formája,  pontozás,  elrendezés.  Rövidített 
cím.  Bibliográfiai  fölvétel. 

A katalógus  készítése  és  elrendezése.  Kéziratban.  Sajtó  alá.  Betűfajok. 
Korrektúra.  Tipográfiai  elrendezés. 

Ad  li)  Az  osztályozás  logikai  alapjai.  Logikus  és  mechanikus  rendszerek. 
Terminológia.  Jelzések  (szignaturák). 

A modern  ismeretek  osztályozásának  fő  szempontja : az  átlagos  olvasó 
lélektana.  A könyvek  osztályozása  különbözik  a tudományétól.  Az  osztályozás 
határai.  A legelterjedtebb  rendszerek  alapelvei  és  kritikája. 


Segédkönyvek 

Ungcr,  A.  W.  Wie  ein  Bucii  entstelit?  (Aus  Natúr  u.  Geistesw.  175.) 

Weise,  A.  Schrift-  und  Buchwesen  in  altér  und  neuer  Zeit.  (Aus  Natúr  & Geistes- 

welt,  4.) 

Dana,  J.  C.  Modern  American  library  economy.  Woodstock  1909. 

Kollányi  Fér.  A Magvar  nemzeti  múzeum  Széchenyi  országos  könyvtára.  1802—1902. 
1.  k.  Bp.  1905. 

A Magyar  nemzeti  múzeum  könyvtára.  (1802  — 1895).  Bp.  : Athenaeum  1896. 

Máté  S.  A bpesti  magy.  kir.  tud.  egyetem  könyvtára.  Bp. : Egyet.  nv.  1896. 

Az  egves  könyvtárakról  szóló  jelentések  a Magyar  Könyvszemlében  és  a Múzeumi 
és  Könyvtári  Értesítőben. 

Cockerell,  D.  Dér  Bucheinband  und  die  Pflege  des  Buches.  Leipzig  : Seeniann  1902. 
’Czakó  Elemér.  A könyvnyomtatás  és  könyvdiszítés  iparmüvészete.  Bpest : 
Athenaeum  1902. 

Gulyás  Pál.  A könyvkötés  technikája.  Bp.  : Athenaeum  1904. 

American  library  association.  Catalog  rules.  Boston  1908. 

Instruktionen  für  die  alphabetischen  Kataloge  dér  preussischen  Bibliotheken.  2.  Aufl. 
Berlin  : Behrend  1909. 

Brown,  J.  D.  Subject  classification.  London  : Libraco  Ltd.  1906. 

Cutter,  C.  A.  Expansive  classification.  New  York:  Library  bureau  1910. 

Junker  Die  Dezimalklassifikation.  Wien  1907. 

Institut  intern,  de  bibliographie.  Abrégé  de  la  classification  bibliographique  décimale. 
Bruxelles  1911. 


3.  KÖN Y VÉSZÉT 

A vizsgálat  arra  is  kiterjed,  hogy  a jelölt  a bibliográfiákat  nemcsak  meg- 
nevezni, hanem  értékelni  is  tudja-e?  Bibliográfiák  szerkesztésének  elvei  és 
technikája. 

Ad  a)  A magyaron  kívül  a német,  francia,  angol,  amerikai  és  olasz  álta- 
lános könyvészeti  munkák  és  folyóiratok,  speciális  bibliográfiák,  könyvkiadói, 
könyvkereskedői,  antikvárius  és  könyvtárkatalógusok.  Bibliográfiai  intézetek. 

Ad  b)  A német,  francia,  angol,  amerikai  és  olasz  szaklexikonok,  törvény- 
és  rendeletgyüjtemények,  nagy  kézikönyvek  és  gyűjtemények. 

Ad  c)  Elméleti  szempontok  a könyvek  megválogatásában  : műveltségi,  poli- 
tikai, erkölcsi  stb.  irányelvek.  Különböző  jellegű  könyvtárak  válogatásának 
különböző  elvei.  Mintakatalógusok  és  egyéb  segédeszközök:  könyvtárkataló- 
gusok, kritikai  folyóiratok,  recenziók  bibliográfiái,  stb. 

Segédkönyvek 

John  Crerar  Library.  List  of  bibliographies  of  spícial  subjects.  Chicago  1902. 

John  Crerar  Library.  A list  of  cyclopaedias  and  dictionaries.  Chicago  1934. 

Michels,  Rob.  Über  die  Arbeitsmittel  zűr  Herstellung  bibliographischer  und  histo- 
rischer  Schriften  über  die  moderné  Arbeiterbewegung.  Archív  f.  Sozialwiss.  32.  1911. 

Sombart,  Werner.  Dér  bibliographische  und  literarisch-kritische  Apparat  dér  Sozial- 
wissenschaften.  Archív  f.  Sozialwiss.  Bd.  19,  1904. 

Warnotte,  D.  Les  sources  bibliographiques  de  la  documentation  sociologique.  Institut 
Solvay,  Bulletin  mensuel.  No  1 — 2.  1910. 

Musterkatalog  für  Volks-  und  Jugendbibliotheken.  Leipzig:  Spamer  1911. 

Naturwissenschaftliche  Biicherei.  Ein  Musterkatalog  und  Ratgeber  auf  dem  Gebiete 
dér  Naturwissenschaften  und  dér  mit  ihnen  verwandten  Disziplinen.  Stuttgart, 
Kosmos  1911. 

Wiener  Volksbildungsverein.  Verzeichnis  populár-wissenschaftlicher  Werke.  Wien  191 1 . 

Schleicher  fréres.  Librairie  rationaliste.  Paris  1907. 


4.  IRODALOM-  ÉS  TUDOMÁNYTÖRTÉNET 

A jelölt  által  választott  egy  tudományágban  (pl.  Ismeretelmélet,  Lélektan, 
Elméleti  szociológia,  Szociálpolitika,  Demológia,  Gazdaságpolitika,  Fizikai 
földrajz,  Pedagógia,  Iskolaügy,  Etnológia,  Antropológia,  Közegészségügy, 
Technika  stb.  stb.)  a magyar  és  német  nyelvű  irodalom  alapos  ismerete. 
Ezen  kívül  a rokon  tudományágak  irodalmában  általános  tájékozottságról  kell 
tanúságot  tennie. 

Az  irodalomtörténeti  ismereteket  nem  korszakok  jellemzésével,  életrajzok 
előadásával,  hanem  még  ma  is  olvasott  nevezetesebb  irodalmi  müvek  mélta- 
tásával kell  igazolni;  ellenben  a modern  szépirodalom  ismerete  az  egyes  írók 
és  irányok  jellemzésére  is  kell  hogy  kiterjedjen. 

Példák.  — Miért  olvassák  még  ma  is  Don  Quijoteot,  a Divina  Com- 
mediát?  — Herczeg  Ferenc  jelentősége  az  új  magyar  irodalomban.  — Mit 
tud  a magyar  naturalistákról?  — stb.,  stb. 


Tan-  és  segédkönyvek 

Eisler,  Rúd.  Geschichte  dér  Wissenschaften.  Leipzig : Weber  1906. 

Schleicher  Fréres.  Librarie  rationaliste.  Paris  1907. 

Ewers,  H.  Führer  durch  die  moderné  Literatur.  Berlin  : Glóbus  1910. 

Heinrich  G.  (szerk.)  Egyetemes  irodalomtörténet  1—4.  Bp:  Franklin. 

Sime,  J.  A német  irodalom  története.  Bp. : Athenaeum  1892. 

Heinemann.  Die  deutsche  Dichtung.  Leipzig:  Kröner  1910. 

Weitbrecht,  Kari.  Deutsche  Literaturgeschichte  des  19.  Jahrhunderts.  T.  1—2. 
(Samml.  Göschen,  134—5.) 


5.  TÁRSADALOMTUDOMÁNYI,  POLITIKAI  KS  KÖZJOGI  ALAPISMKRETKK 


Az  alább  fölsorolt  tudományágak  egyikéből  a jelöltnek  részletesebb,  a 
többiből  csak  vázlatos  ismeretekkel  kell  bírnia.  A fősúly  nem  az  elméleti, 
hanem  a gyakorlati  ismereteken  nyugszik. 

a)  Társadalomtudomány.  — Tárgya,  föladata.  Kezdetleges  társadalmi 
alakulatok.  Primitív  népek.  Társadalmi  képződmények : Gazdaság,  Tulajdon, 
Család,  Faj,  Osztályok,  Állam,  Vallás,  Erkölcs,  Jog,  Nyelv,  Tudomány,  Művészet. 
Társadalmi  lélektan. 

Tan-  és  segédkönyvek 

Collins  F.  Howard.  Spencer  Herbert  szinthetikus  filozófiájának  kivonata.  Bpest : 
Grill  K.  1908.  — 4.  rész:  A szociológia  alapelvei.  389—617.  1. 

Haberlandt,  Mich.  Völkerkunde.  (Samml.  Göschen,  83.) 

Hoernes,  Mór.  Urgeschichte  dér  Menschheit.  (Samml.  Göschen,  42.) 

Jászi  Oszkár  : Mi  a szociológia  ? Bpest : Deutsch  Zs.  1907. 

Loria,  Achille  : A szociológia  feladata  és  iskolái.  Bpest:  Grill  K.  1907. 

Müller-Lyer : Phasen  dér  Kultur.  München : Lehmann  1909. 

Stein  Lajos  (szerk.)  A társadalom.  Bp. : Athenaeum  1908.  (Műveltség  könyvtára.) 


b)  Közgazdaságtan,  pénzügytan  és  statisztika.  — A termelés  tényezői : 
föld,  munka,  tőke.  termelés,  forgalom,  fogyasztás.  Mezőgazdasági,  ipari  és 
kereskedelmi  politika.  — Költségvetés.  Állami  bevételek  és  kiadások.  Állami 
és  önkormányzati  adók.  — Vámügy.  — A statisztika  célja,  módszerei  és 
szervei. 


Tan-  és  segédkönyvek 

Wildner  Ödön.  Társadalmi  gazdaságtan.  (Tud.  zsebk.  149  —50.) 

Simonyi  J.  Kereskedelmi  földrajz.  Bp. : Franklin  1907. 

Kovács  Gábor.  Pénzügytan.  (Tud.  zsebk.  187—8.) 

Kenéz  Béla.  A statisztika  elmélete.  (Tud.  zsebk.  145—6.) 

Philippovich : Die  Entwicklung  dér  wirtschaftspolitischen  ldeen  im  19.  111.  Tübingen: 
Mohr  1910. 

c)  Társadalmi  kérdés.  — Általában.  Faji,  nemzeti,  gazdasági,  vallási, 
erkölcsi,  nemi,  nevelési,  kulturális  stb.  kérdés.  Társadalmi  reform.  Szociál- 
politikai irányok  és  pártok. 

Tan-  és  segédkönyvek 

Collins  F.  H.  (I.  fent):  5.  rész:  Az  erkölcstan  alapelvei.  621—721.  1. 

Szabó  Ervin.  A töke  és  a munka  harca.  Bpest : Athenaeum  1911. 

Magyar  gazdaszövetség.  Értekezések  a társadalmi  tudományok  köréből.  Bpest : 
Pátria  1909. 

A mai  Magyarország.  Bp. : Deutsch  Zs.  1909. 

A társadalmi  fejlődés  iránya.  Bp. : Deutsch  1905. 

Tönnies,  Férd.  Die  Entwickelung  dér  sozialen  Frage.  (Samml.  Göschen,  353.) 


d)  Szociálizmus.  — Fogalma.  Története.  Iskolák,  irányok.  Pártok.  Mai 
helyzete  a kulturállamokban. 

Tan-  és  segédkönyvek 

Kovács  Gábor.  A szociálizmus.  (Tud.  zsebk.  201—03.) 

Sombart  W.  Szociálizmus  és  szociális  mozgalom.  Bpest:  Grill  K.  1907. 


e)  Politika.  — Az  állam.  Államformák.  Alkotmányformák.  Törvényhozó, 
végrehajtó,  bírói  hatalom.  Önkormányzat.  Szabadságjogok.  — Parlamen- 
tárizinus,  politikai  pártok.  — Aktuális  kérdések  és  mozgalmak. 

Tan-  és  segédkönyvek 

Gratz  Gusztáv.  Alkotmánypolitika.  (Tud.  zsebk.  56.) 

Varga  Ottó.  Politikai  földrajz.  Bpest : Franklin  1903. 

Hatschek,  Jul.  Allgemeines  Staatsrecht.  Bd.  1—3.  (Samml.  Göschen,  415—17.) 
Halász  Imre.  Egy  letűnt  nemzedék.  Bp. : Nyugat  1911. 

Heigel,  Kari  Thdr.  Politische  Hauptströmungen  in  Európa.  (Aus  Natúr  & Geistes- 
welt,  129.) 

Jager,  Osk.  Geschichte  des  19.  Jahrhunderts.  1—2.  (Samml.  Göschen,  216—17.) 


f)  Közjog.  — A magyar  állam  szervezetének  alapelvei.  Törvényhozás. 
Központi  hatóságok.  Helyi  hatóságok. 

A Magyarország  és  Ausztria  közötti  viszony. 

Budapest  szervezete. 

Tan-  és  segédkönyvek 

Balogh  Artúr.  Magyar  közjog.  (Tud.  zsebk.  133.) 

Bárczy  Istv.  Előterjesztése  a központi  igazgatás  szervezetének  módosítása  ügyében. 
Bpest:  Háziny.  1911. 


0.  NYELVISMERETEK 

Fordítás  két  modern  nyelvből  magyarra,  szótár  nélkül. 

Ha  a jelölt  nagyobb  nyelvismeretekről  akar  tanúságot  tenni,  a bizottság 
azt  megállapítani  tartozik. 

FELSŐ  FOKÚ  VIZSGA 

15.  §.  — A felső  fokú  vizsga  célja,  hogy  a jelölt  elméleti  érzékéről  és 
önálló  tudományos  munkásságra  való  rátermettségéről  tegyen  tanúságot. 

16.  §.  — A felső  fokú  vizsga  felöleli  az  alsó  és  a középfokú  vizsga  összes 
anyagát,  de  azon  túl  mindenre  kiterjed,  ami  előföltétele  annak,  hogy  a jelölt  a 
könyvtár  tudományos  bibliográfiai  munkáiban  részt  vegyen,  illetve  azokat 
önállóan  vezesse. 

A)  ÍRÁSBELI  RÉSZ 

1 .  DOLGOZAT 

Mint  a középfokon. 

2.  KATALOGIZÁLÁS 

Mint  a középfokon. 

3.  FORDÍTÁS 

Nehezebb  szöveg  fordítása  a német,  francia  vagy  angol  nyelvek  közül 
kettőből,  és  pedig 

a)  egy  szövegé  magyarból  idegen  nyelvre  szótárral, 

b)  egy  szövegé  idegen  nyelvből  magyarra  szótár  nélkül. 

Fordítás  mindkét  nyelvre  magyarból,  vagy  idegen  nyelvből  idegen 
nyelvre,  vagy  kettőnél  több  nyelvből  illetve  nyelvre,  vagy  szótár  nélkül  a 
jelölt  előnyére  számít. 


B)  SZÓBELI  RÉSZ 

1.  KÖNYVTÁRTAN' 

Mint  a középfokon. 


2.  KÖNYVTÁRI  GYAKORLAT 

Mint  a középfokon. 

3.  KÖNY VÉSZÉT 

Mint  a középfokon. 

4.  IRODALOM-  ÉS  TUDOMÁNYTÖRTÉNET 

A magyar  és  német  irodalmon  kívül  a francia  és  angol  irodalom  és 
tudomány  történetének  ismerete. 

5.  TÁRSADALOMTUDOMÁNYI  ISMERETEK 

A középfokú  vizsga  anyagán  felül  a külföldi  politikai,  gazdasági  és 
társadalmi  mozgalmak  és  a nagyobb  államok  alkotmányjogának  vázlatos 
ismerete. 

Ezen  felül  a jelölt  által  választott  bármely  tudományágban  való  alapvető 
ismeretek. 


6.  nyelvismeretek 


A jelölttől  megkívántatik,  hogy  legalább  egy  nyugateurópai  nyelven 
szabadon  társalogni  tudjon,  egy  másikból  szabadon  fordítson. 

Nagyobb  nyelvismereteket  a jelölt  kívánságára  a bizottság  megállapí- 
tani tartozik. 


BIZONYÍTVÁNY 

17.  §.  - A vizsgálat  lefolyásáról  jegyzőkönyvet  kell  fölvenni  és  az  ered- 
ményről a jelölt  bizonyítványt  kap.  A bizonyítványt  a vizsgáló  bizottság  minden 
tagja  aláírja. 

18.  §.  — A bizonyítvány  az  egyes  tárgyakból  elért  eredményt  három 
fokozatban  állapítja  meg;  ezek:  egyhangúlag  képesittetett,  szótöbbséggel  képe- 
síttetett  és  nem  képesittetett. 


PÓTVIZSGA 

19.  §.  — Aki  az  írásbeli  vizsgán  egy  tárgyból  nem  felelt  meg,  azt  a 
bizottság  szóbeli  vizsgálatra  bocsátani  tartozik,  de  a tárgyból  tüzetesebben 
vizsgálja  meg. 

20.  §.  — Aki  az  írásbeli  vizsgán  egynél  több  tárgyból  nem  képesittetett 
avagy  a szóbeli  vizsgálat  követelményeinek  nem  felelt  meg,  egyszer  pótvizs- 
gálatra bocsátható,  melynek  anyagát  és  határidejét  a vizsgáló  bizottság 
állapítja  meg. 


Székesfővárosi  házinyomda  1911. 


